Poštovani roditelji!

Pred Vašom djecom je jedan od najvažnijih trenutaka u njihovom životu – upis u školu. Tim školske ambulante Omiš se raduje što ćemo Vam pomoći da upis i prilagodba budu što ugodniji. U nastavku Vam šaljemo upute vezano za pripremu i realizaciju sistematskog pregleda. Prilikom dolaska u ordinaciju molimo Vas donesite:

* **Iskaznicu cijepljenja vašeg djeteta**
* **Medicinsku dokumentaciju,**ukoliko je dijete ima zbog kronične bolesti ili teškoća u razvoju

**UPUTE O DOLASKU U AMBULANTU:**

1. Na pregled u školsku ambulantu doći u točno zakazan termin

2. Molimo vas da ne dolazite u slučaju povišene temperature djeteta

**PRIJE** dolaska u školsku ambulantu potrebno je:

**a) odvesti dijete stomatologu - ZUBNA PUTOVNICA**

**b) IZVADITI KRV I URIN u laboratoriju** izabranog pedijatra ili liječnika obiteljske medicine:

**Djeca koja imaju liječnika na području Omiša, Dugog Rata i Šestanovca**laboratorijsku dijagnostiku će obaviti u laboratoriju Doma zdravlja Omiš(uputnica će biti direktno dostavljena laboratoriju). Raspored za laboratorij ćete dobiti preko vrtića, a ukoliko ga ne dobijete, molimo **nazovite 861 387 za dobivanje termina za laboratorij!**

**Ona djeca čiji pedijatar ili liječnik obiteljske medicine ne surađuje s gore navedenim laboratorijem**, laboratorijske pretrage će obaviti u suradnom laboratoriju njihovog izabranog liječnika, a uputnica će biti u sustavu par dana prije sistematskog pregleda.

**UPUTE ZA LABORATORIJ:**djeca trebaju biti natašte, urin bi bilo poželjno donijeti od kuće u sterilnoj posudi kupljenoj u ljekarni, po mogućnosti prvi jutarnji urin. Ukoliko do dolaska u laboratorij treba više od jednog sata, urin čuvati u hladnjaku.

Ukoliko odlučite dijete privatno odvesti u laboratorij potrebne su sljedeće pretrage. KKS (hemoglobin), ukupni kolesterol i urin. Uz plaćanje laboratorijske pretrage možete obaviti i u Omišu.

**Školski liječnik će preuzeti kartone djece kojima se odabrani liječnik nalazi na području Omiša i Dugog Rata. Za svu ostalu djecu potrebno je donijeti izvod iz zdravstvenog kartona odabranog liječnika.**

Po obavljenom pregledu, ukoliko je dijete zdravo, bit će **cijepljeno protiv dječje paralize te ospica, rubeole i zaušnjaka (IPV+MPR).**

**Telefon školske ambulante: 861 387**

**Link za zakazivanje termina sistematskog pregleda (od 03.05. do 14.05.)**

**(OŠ 1. listopada 1942. – Čišla):**

https://terminko.hr/lokacija/omis1/sistematski-pregled-prije-upisa-u-prvi-razred-osnovne-kole/0/6372836ef787ce4f